Kepala Batas

Kepala Batas merupakan sebuah bandar dan Kompleks Pejabat Kerajaan bagi daerah Seberang Perai Utara, Pulau Pinang, Malaysia. Ia terletak di tengah perjalanan Butterworth ke Sungai Petani, terletak 30 km dari George Town. 

Kepala batas juga membawa maksud bahagian depan batas sawah padi. Batas ialah pemisah antara tanah pesawah-pesawah padi. 

Wakil Rakyat di Kepala Batas ialah bekas Perdana Menteri Malaysia, Abdullah Ahmad Badawi, sebagai tempat desanya.

Kepala Batas juga sangat berdekatan dengan Tasek Gelugor, Penaga dan Bukit Mertajam. Stesen Keretapi Tasik Gelugor sekarang juga merupakan satu lagi stesen alternatif untuk melancong ke Selatan bagi penduduk sini.

Bandar ini dengan Pulau Pinang juga merupakan bandar seperti Kuala Lumpur dan Gombak di Pulau Pinang.

Asal usul nama
'Kepala Batas' bermaksud bahagian depan sawah padi. Batas ialah pemisah antara tanah pesawah-pesawah padi . Biasanya batas ini dibuat daripada tanah sebagai benteng penahan air agar paras air dalam sawah tidak terlalu banyak. Jika paras air di dalam sawah lebih daripada sejengkal, padi agak susah ditanam . Anak padi akan tenggelam, terutama jika selepas hujan lebat. Batas air di dalam sawah perlu dikawal sepanjang masa.

Sebagai kawasan persisiran pantai, kawasan ini pada masa dahulu mempunyai saliran yang buruk dan sering dilanda banjir. Dengan itu tidak sesuai untuk tanaman kecuali padi yang tumbuh di dalam air. Oleh itu pembinaan saliran adalah satu langkah untuk pemulihan atau tebusguna tanah. Banyak kawasan di Kedah dan Pulau Pinang melalui proses ini. Sungai Korok di Kedah maupun di Pulau Pinang adalah pelat buruh dari Jawa yang menyebut "korok" walhal di Kedah lebih tepat dipanggil Sungai Korek. Di tebing Sungai Korek ini biasanya ada timbunan tanah dari parit sebagai benteng untuk mengelak kemasukan air masin. Timbunan tanah sepanjang parit korek ini dipanggil batas atau bund dalam bahasa Inggeris. Hujung bund ini di mana parit berakhir atau bertembung dengan parit lain dipanggil kepala batas. Oleh itu kita boleh dapati beberapa tempat di Kedah dan Perlis mempunyai nama yang sama iaitu Kepala Batas.

Pendidikan
Antara pusat pengajian tinggi yang ada di Kepala Batas adalah 

 Institut Pergigian Perubatan Termaju(IPPT),Universiti Sains Malaysia
 Universiti Teknologi Mara (UiTM), Kampus Bertam
 Kolej Komuniti Kepala Batas
 Advance Medical & Dental Institute
 Kolej Matrikulasi Pulau Pinang
 Pusat Giat Mara Kepala Batas
 Institut Latihan Perindustrian (ILP) Kepala Batas
 Kolej Jururawat Bertam
 Maktab Rendah Sains MARA Kepala Batas
 Sekolah Menengah Sains Kepala Batas (SAKBA)

Politik

 Dalam Pilihan raya umum Malaysia 1999, Datuk Seri Abdullah bin Haji Ahmad Badawi memang dengan dengan majoriti 11,175 undi.
 Dalam Pilihan raya umum Malaysia 2004 ,Parlimen P41 Kepala Batas  terdapat 39,622 pengundi. Komposisi pengundi :Melayu- 73.18%. Cina - 22.22%. India- 4.39% pengundi. Datuk Seri Abdullah bin Haji Ahmad Badawi mewakili parti Barisan Nasional/UMNO menang dengan majoriti 18,122 undi. Beliau mengalahkan Abdul Khalid Rashid dari PAS.
 Dalam Pilihan raya umum Malaysia 2008, Datuk Seri Abdullah bin Haji Ahmad Badawi menang  dan mendapat 23,445 undi.Pencabar beliau Subri Mohd Arshad dari PAS kalah, mendapat 12,199.

Rujukan

Pautan luar 
 Lokasi Kepala Batas di Peta Google

Bandar di Pulau Pinang